Mia Oremović

**Mia Oremović** (Slavonska Požega, 31. srpnja 1918. - Zagreb, 24. srpnja 2010.), bila je hrvatska kazališna, televizijska i filmska glumica.

## Biografija
Mia je završila Školu primijenjene umjetnosti i Školu dramskih umjetnosti (kod Branka Gavelle) u Zagrebu. Svoju kazišnu karijeru otpočinje 1942. Od 1945., stalna je članica zagrebačkog HNK, a od 1953. Dramskog kazališta (danas Gavella). Godine 1967. prelazi u slobodne umjetnike.

Mia Oremović je kao vrhunska karakterna glumica ostvarila mnogo iznimno zapaženih uloga širokog raspona. Debitira glavnom ulogom udovice u filmu H-8 (1958.) Nikole Tanhofera za koju je nagrađena je glavnom glumačkom nagradom na festivalu u Puli. U filmovima Imam dvije mame i dva tate (Krešo Golik, 1968., Zlatna arena za gl. ulogu), kao neurotična malograđanka, i Tko pjeva zlo ne misli (Krešo Golik, 1970.), kao usidjelica srednjih godina, iskazuje se kao izvanredna komičarka, iako taj njezin talent nije kasnije na filmu i na TV bio dovoljno iskorišten.

Osim na filmu puno radi na TV i na radiju. Za svoj rad u kazalištu, na filmu i na radiju, primila je više značajnih priznanja i nagrada, između kojih nagradu Vladimir Nazor za životno djelo na području filma te (1996.) nagradu za životno djelo "Fabijan Šovagović " Udruženja hrvatskih filmskih redatelja (2002.).

## Filmografija
### Televizijske uloge
* "Obični ljudi" kao čistačica (2006.)
* "Ljubav u zaleđu" kao susjeda Janica (2006.)
* "Bitange i princeze" kao bakica (2005.)
* "Luda kuća" kao Ljubica (2005.)
* "Kad zvoni?" kao starica (2005.)
* "Večernja zvona" (1988.)
* "Smogovci" kao Dadova učiteljica (1982.-1983.)
* "Velo misto" (1980.)
* "Pozorište u kući 2" kao Zvonkova tasta (1974.)
* "Čovik i po" kao ministrova žena (1974.)
* "Kapelski kresovi" (1974.)
* "Ča smo na ovon svitu" kao šjora Franka (1973.)
* "Naše malo misto" kao Roža (1970.)
* "Fiškal" (1970.)
* "Pod novim krovovima" (1969.)
* "Dnevnik Očenašeka" (1968.)
* "Ladanjska sekta" (1967.)

### Filmske uloge
* "Ajde, dan... prođi..." kao Martinina gošća (2006.)
* "Snivaj, zlato moje" kao žena u frizeraju (2005.)
* "Tu" kao umirovljenica (2003.)
* "Sjećanje na Georgiju" (2002.)
* "Kraljica noći" kao prodavačica cvijeća (2001.)
* "Život sa žoharima" kao Elina mama (2000.)
* "Četverored" kao gost (1999.)
* "Treća žena" (1997.)
* "Ne zaboravi me" (1996.)
* "Mrtva točka" (1995.)
* "Svaki put kad se rastajemo" kao prostitutka (1994.)
* "Memories of Midnight" kao Madame Piris (1991.)
* "Doktorova noć" kao sluškinja (1990.)
* "Leo i Brigita" kao žena u telefonskoj govornici (1989.)
* "Večernja zvona" kao Meirina tetka (1986.)
* "Anticasanova" (1985.)
* "Tajna starog tavana" kao teta Lucija (1984.)
* "Nemir" (1982.)
* "Visoki napon" kao blagajnica (1981.)
* "Poglavlje iz života Augusta Šenoe" (1981.)
* "Usporeno kretanje" (1979.)
* "Ljubica" (1978.)
* "Akcija stadion" (1977.)
* "Polenov prah" (1974.)
* "Živjeti od ljubavi" kao doktorova žena (1973.)
* "Luda kuća" kao Renata (1972.)
* "Tko pjeva zlo ne misli" kao teta Mina (1970.)
* "Overnjonski senatori" (1970.)
* "Nedjelja" kao Tinova majka (1969.)
* "Imam dvije mame i dva tate" kao Prva mama (1968.)
* "Ljubav" (1968.)
* "Škorpion u znaku vage" (1967.)
* "Paradoks" (1965.)
* "Čuvaj se senjske ruke" (1964.)
* "Slijepi kolosijek" (1964.)
* "Le goût de la violence" (1961.)
* "Sreća dolazi u 9" kao gđa. Puhek (1961.)
* "Na taraci" kao barunica Lidija (1960.)
* "H-8" kao Švicarčeva žena (1958.)
* "Vratiću se" (1957.)
* "Nije bilo uzalud" (1957.)
* "Ljubav Jarovaja" (1957.)
* "U oluji" kao Rose (1952.)

## Vanjske veze
*